บลจ.บัวหลวง เดินหน้าขยายพอร์ต! ลุยสะสมหุ้นเพิ่ม 2 ตัวรวด
บลจ.บัวหลวง เดินหน้าขยายพอร์ต! ลุยสะสมหุ้นเพิ่ม 2 ตัวรวด โดยภายหลังการซื้อหุ้นบลจ.บัวหลวงจะถือหุ้น TU รวม 10.2% ส่วน TWPC ถือรวม 10.27%
21 มี.ค. 2561

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มาหุ้นของบริษัท ไทยยูเนี่ยน กรุ๊ป จำกัด (มหาชน) หรือ TU โดย บริษัท หลักทรัพย์จัดการกองทุนรวมบัวหลวง จำกัด หรือ บลจ.บัวหลวง ซึ่งเป็นการได้มาเมื่อวันที่ 15 มี.ค.2561 เช่นเดียวกัน จำนวนหลักทรัพย์ที่ได้มาคิดเป็น 0.21% และส่งผลให้จำนวนหลักทรัพย์ภายหลังการได้มาคิดเป็น 10.2% ของสิทธิออกเสียงทั้งหมดของกิจการ
โครงสร้างผู้ถือหุ้นรายใหญ่อันดับ 1-5
ที่มา ตลท. (ภาพรวมข้อมูลผู้ถือหุ้น ณ วันที่ 07/03/2561)
ขณะเดียวกันยังมีรายงานการได้มาของหุ้นบริษัท ไทยวา จำกัด (มหาชน) หรือ TWPC โดย บลจ.บัวหลวง ซึ่งเป็นการได้มา เมื่อวันที่ 16 มี.ค.2561 จำนวนหลักทรัพย์ที่ได้มาคิดเป็น 0.87% และส่งผลให้จำนวนหลักทรัพย์ภายหลังการได้มาคิดเป็น 10.27% ของสิทธิออกเสียงทั้งหมดของกิจการ
โครงสร้างผู้ถือหุ้นรายใหญ่อันดับ 1-5
ที่มา ตลท. (ภาพรวมข้อมูลผู้ถือหุ้น ณ วันที่ 13/03/2561)